b'\n_START_ARTICLE_\nCar Jing od Hana\n_START_PARAGRAPH_\nCar Jing od Hana (188. pr. Kr. \xe2\x80\x93 141. pr. Kr.) bio je car Kine iz dinastije Han od 156. pr. Kr. do 141. pr. Kr. Njegovu vladavinu su obilje\xc5\xbeila nastojanja da se ograni\xc4\x8di vlast feudalnih velmo\xc5\xbea \xc5\xa1to je 154. pr. Kr. dovelo do pobune Sedam dr\xc5\xbeava. Car Jing je uspio ugu\xc5\xa1iti pobunu te knezovi nakon toga vi\xc5\xa1e u svojim lenima nisu smjeli samostalno imenovati ministre. Tim je potezom konsolidirana centralna vlast \xc5\xa1to je omogu\xc4\x87ilo dugu i slavnu vladavinu njegovog sina Wua._NEWLINE_Car Jing je u kineskoj povijesti ostao upam\xc4\x87en kao slo\xc5\xbeena osoba. S jedne strane je nastavio politiku svog oca Wena prema kojoj je car trebao imati \xc5\xa1to manje kontakta s ljudima, nastojao sni\xc5\xbeavati poreze i \xc5\xa1tediti, a sve zbog taoisti\xc4\x8dkog uticaja svoje majke Dou. Tako je ostao upam\xc4\x87en i po sni\xc5\xbeavanju kazni za krivi\xc4\x8dna djela. S druge strane je kritiziran zbog nezahvalnosti prema podanicima, pri \xc4\x8demu je posebno bio lo\xc5\xa1 tretman Zhou Yafua, generala zaslu\xc5\xbenog za pobjedu nad pobunjenicima, te njegove vlastite supruge Bo. Njegova druga supruga je bila carica Wang Zhi._NEWLINE_Tijekom njegove vladavine ubijen je ministar Yuan Ang.'